Sudul Israelului, atacat cu rachete. Benjamin Netanyahu era într-o deplasare electorală.
Militanţi islamişti palestinieni din Fâşia Gaza au lansat mai multe rachete spre sudul Israelului. Premierul în funcţie, Benjamin Netanyahu, efectua o deplasare electorală, în ziua alegerilor.
Militanţi islamişti palestinieni din Fâşia Gaza au lansat, marţi, mai multe rachete spre sudul Israelului, în contextul în care premierul în funcţie, Benjamin Netanyahu, efectua o deplasare electorală, în ziua alegerilor.O rachetă a căzut la periferia oraşului Beersheva, dar nu este clar dacă Benjamin Netanyahu, liderul formaţiunii de dreapta Likud, se mai afla în zonă în momentul atacului, informează cotidianul Times of Israel.Benjamin Netanyahu s-a aflat marţi în campanie în Beersheva, în timpul scrutinului legislativ din Israel.În urma atacurilor cu rachete nu s-au înregistrat victime.